
Republika Hrvatska
Općinski sud u Sisku	                                                 Poslovni broj:  P Ob-74/2026-27
Sisak, Trg Ljudevita Posavskog 5 				        

U    I M E    R E P U B L I K E   H R V A T S K E
					P R E S U D A
Općinski sud u Sisku, OIB: 74610670107, po sutkinji toga suda Nataši Ljuba-Čobanov u parničnom predmetu tužitelja Ž. V., ., P., OIB: …., zastupan po punomoćnicima V. J. i M.J., odvjetnicima iz S. protiv tužene A. V., .. 53, P., OIB: .., sada na adresi S., . , koju zastupa punomoćnik E. D., odvjetnik iz K., radi razvoda braka s mlt. djetetom J. V., OIB: … zastupan po posebnom skrbniku N. M. iz Centra za posebno skrbništvo Z., nakon zaključene glavne rasprave održane dana 23. rujna 2026. u prisutnosti tužitelja osobno, punomoćnika tužitelja, tužene osobno i punomoćnika tužene, a u odsutnosti posebne skrbnice mlt. djeteta, istog dana, 
p r e s u d i o     j e
I. Razvodi se brak zaključen između Ž. V., OIB: …. i A. V., OIB: …, uveden u matične knjige vjenčanih Matičnog ureda P., matičnog područja L., za godinu 2010. pod rednim brojem 00009.
II.    Ž. V., OIB: .. i A. V., OIB: …. , roditelji  mlt. J. V.rođenog ….. godine u Z., OIB: …., ostvarivat će roditeljsku skrb zajednički i sporazumno.
III. Mlt.  J. V. OIB: … stanovati će na adresi prebivališta u P.,  … 53, te će boraviti po tjedan dana u kontinuitetu kod svakog roditelja naizmjenično, osim za vrijeme ljetnih praznika i to na način da će svake godine prvu polovicu srpnja i prvu polovicu kolovoza boraviti kod oca  Ž. V. OIB: …. a drugu polovicu srpnja i drugu polovicu kolovoza kod majke A. V. OIB: ….  
Obveza preuzimanja i pokrivanje troškova putovanja djeteta mlt. J. V. OIB: …. radi ostvarenja ove odluke u pogledu boravka djeteta kod svakog roditelja određuje se onom roditelju kod kojeg će mlt. dijete boraviti nadolazeći period.
IV.  Otac Ž. V. OIB: …  i majka A. V. OIB: …. će neposredno podmirivati sve svakodnevne materijalne potrebe djeteta tijekom razdoblja u kojem će mlt. Jan Vujić, OIB: 12708492576 boraviti kod tog roditelja.
V. Svaka stranka snosi svoj trošak.

Obrazloženje
1.Tužbom od 24. ožujka 2026. tužitelj Ž.V. ( nastavno: tužitelj) Ž. V. protiv tužene A.V. ( nastavno: tužena) radi razvoda braka u kojem je rođen  mlt.  J. V. dana  06.03.2014.  predlaže donošenje odluke kojom se razvodi brak između stranka i odlučuje o pitanju roditeljske skrbi za mlt. dijete. Tužitelj u tužbi navodi da su se ostvarili uvjeti za razvod braka a kako nije između stranaka došlo do dogovora i zaključenja Plana o zajedničkoj roditeljskoj skrbi za mlt. dijete predlaže se da sud donese presudu o razvodu braka i odluči o sadržajima roditeljske skrbi za zajedničko mlt. dijete i odredi uzdržavanje.
2. U odgovoru na tužbu tužena se nije protivila razvodu braka, a u pogledu zajedničkog mlt. djeteta protivi se svem predloženom, te predlaže suprotno iznoseći razloge takvog prijedloga.
3. U ovom postupku mlt. dijete je zastupala posebna skrbnica imenovana rješenjem suda. U svom pismenom očitovanju ističe da ako bi stranke postigle sporazum o sadržajima roditeljske skrbi, kako bi, načelno, bila suglasna sa sporazumom sukladno temeljnom načelu Obiteljskog zakona koje propisuje da roditelji imaju pravo, dužnost i odgovornost skrbiti se o djetetu i njegovoj imovini, a da državna tijela interveniraju samo u slučaju potrebe (čl. 6. Obiteljskog zakona, „Narodne novine“, broj 103/15, 98/19, 47/20, 49/23, 156/23, nastavno: Obz), te također imajući u vidu presumpciju najboljeg interesa kada su roditelji suglasni u ostvarivanju roditeljske skrbi. Po provedenom dokaznom postupku, predlaže donijeti odluku sukladno stanju spisa, uzimajući u obzir najbolji interes mlt. djeteta.
4. S obzirom na različite prijedloge stranaka u pogledu odluke suda koja se tiče zajedničkog mlt. djeteta sud je od nadležnog Područnog ureda Hrvatskog zavoda za socijalni rad zatražio mišljenje i prijedlog o roditeljskoj skrbi, te pitanju s kojim roditeljem bi mlt. dijete trebalo stanovati kao i u pogledu dinamike i načina održavanja osobnih odnosa onog roditelja s kojim mlt. dijete neće stanovati. Iz istog je vidljivo da je stručni tim dao mišljenje kako je u interesu mlt. djeteta da se adresa stanovanja djeteta vezuje uz oca, jer isti ima osigurane stabilne materijalne i imovinske uvjete. U pogledu jednakomjernosti boravka djeteta kod svakog pojedinog roditelja navode da se isto može osigurati kod stanovanje sa svakim roditeljem po tjedan dana naizmjenično, a u slučaju da postoji sporazum roditelja tako uključiti i fleksibilnije oblike jednakomjernog boravka djeteta kod svakog pojedinog roditelja u skladu s potrebama djeteta ( što nije istoznačno sa željom djeteta). Također su mišljenja da je u interesu djeteta da roditeljsku skrb roditelji izvršavaju sporazumno i zajednički.
5. Nastavno, zbog činjenice da roditelji nisu bili spremni na postizanje sporazuma o bitnim pitanjima o kojima je sud morao odlučiti vezano uz njihovo zajedničko mlt. dijete, sud je odlučio da se provede razgovor mlt. djeteta sa stručnom suradnicom Općinskog suda u Sisku-psihologicom, radi utvrđivanja relevantnih činjenica za donošenje odluke koja bi bila u najboljem interesu mlt. djeteta i radi utvrđivanja mišljenja mlt. djeteta. Razgovor je obavljen u posebnoj prostoriji suda, djetetu je objašnjena svrha razgovora kao i njegova uloga u sudskom postupku. Također, upoznat je s pravima sukladno Konvenciji o pravima djeteta te kako, ukoliko želi, može iznijeti vlastite stavove , misli i osjećaje. Objašnjeno mu je kako njegovo mišljenje nije odlučujuće te da će ga sud uvažiti zajedno s ostalim provedenim radnjama. Iz razgovora s mlt. djetetom sud je utvrdio da je riječ o emocionalno osjetljivom djetetu koje je opterećeno školskim teškoćama, vlastitim ponašanjem, obiteljskim svađama i odnosima između roditelja. Pokazuje svijest o teškoćama u ponašanju i potrebu za promjenom. Isto tako, kod mlt. djeteta  je prepoznat rizik  da je izražavanje želje oblikovano ne kao njegova autentična potreba, nego iz osjećaja lojalnosti, krivnje, zaštitničke odgovornosti i emocionalnih poruka koje internalizira iz okoline u kojoj se nalazi. Uzimajući u obzir ova saznanja, ukazano je da je važno raditi na rasterećenju mlt. djeteta od roditeljskih konflikata, strahova i odgovornosti koje mu ne pripadaju. Konačno, dječak je molio da kaže roditeljima da ga ne ispituju o tome što je pričao na sudu, o čemu se razgovaralo, zbog čega je Izvješće sastavljeno o tom razgovoru  izdvojeno u posebnu omotnicu. 
6. U nastavku postupka tužitelj i tuženik su postigli sporazum o svim spornim pitanjima, te predložili sudu donošenje presude kako je pobliže navedeno i opisano u izreci ove presude.
7. Sud je donio odluku o razvodu braka temeljem članka 51. točka 1. u svezi s člankom 369. stavak 3.  Obz-a
 8. Nadalje, vezano uz roditeljsku skrb i uzdržavanje zajedničkog mlt. djeteta, a nakon postignutog sporazuma stranaka donesena je odluka kao u izreci ove presude.  Sud je zaključio da je takav sporazum u skladu s interesom mlt. djeteta budući da je u skladu s mišljenjem i prijedlogom Zavoda za socijalnu skrb Područnog ureda Kutina i saznanjima suda dobivenim iz provedenog razgovora s mlt. djetetom. Kako je sud prihvatio sporazum roditelja, kako u pogledu svih sadržaja roditeljske skrbi tako i u pogledu visine uzdržavanje, pa se daljnje obrazloženje ove odluke ukazuje nepotrebnim, jer su se ostvarili uvjeti propisani člankom 420., 421. i 425. Obz-a.
9. Slijedom navedenog odlučeno je kao u izreci.

U Sisku, dana 23. rujna 2026.
                          Sutkinja
						               Nataša Ljuba-Čobanov, v.r.

Uputa o pravnom lijeku:
Protiv ove presude nezadovoljna stranka ima pravo uložiti žalbu u roku od 15 dana od primitka presude. Žalba se podnosi u 3 primjerka putem ovog suda, a o žalbi odlučuje nadležni Županijski sud.
DNA:
1. Tužitelj po pun.
2. Tuženici po pun. 
3.  Posebnoj skrbnici
4. MU i HZSR PU  Kutina-po pravomoćnosti

